દિવાળીમાં મહેમાનનોના સ્વાગત માટે પ્રત્યેક ઘરમાં રંગોળી કરવામાં આવે છે. આપણી ચોસઠ કળાઓમાં રંગોળીનો પણ સમાવેશ થાય છે. આ કળા દેશના જુદા જુદા પ્રદેશોમાં જુદી જુદી રીતે વિક્સી છે. રાજસ્થાનમાં રંગોળી ‘માંડણા’ તરીકે ઓળખાય છે, તો દક્ષિણ ભારતમાં તેને ‘કોળમ’ કહેવામાં આવે છે. બંગાળમાં તે ‘અલ્પના’ તરીકે, બિહારમાં ‘એરિપ’, તો ઉત્તર ભારતમાં ‘ચોકપુરના’ તરીકે ઓળખાય છે. નામ ગમે તે હોય, પરંતુ રંગોળી પ્રત્યેક પ્રાંતની પરંપરામાં વણાયેલી છે. કહેવાય છે કે જેનું આંગણું સ્વચ્છ અને સુંદર હોય, રંગોળીથી સજાવેલું હોય ત્યાં લક્ષ્મીદેવીને જવું ગમે છે. એટલે દિવાળીમાં તો ખાસ ઘરોમાં રંગોળી કરવામાં આવે છે.